Εγχειρίδιο χρήσης VAIO Σειρά VPCEH2/VPCEJ2/VPCEK2/VPCEL2

Εργασία

# Χρήση της κατάστασης Αδρανοποίησης

Στην κατάσταση Αδρανοποίησης, η τρέχουσα κατάσταση του υπολογιστή σας VAIO αποθηκεύεται στην ενσωματωμένη συσκευή αποθήκευσης και, στη συνέχεια, ο υπολογιστής απενεργοποιείται. Η κατάσταση Αδρανοποίησης είναι χρήσιμη, όταν δεν σκοπεύετε να χρησιμοποιήσετε τον υπολογιστή για μεγάλο χρονικό διάστημα.

## Για να ενεργοποιήσετε την κατάσταση Αδρανοποίησης

1. Κάντε κλικ στο (Έναρξη), (βέλος) δίπλα στο κουμπί Τερματισμός λειτουργίας και στην επιλογή Αδρανοποίηση.

Υπόδειξη

- Μπορείτε επίσης να θέσετε τον υπολογιστή σας VAIO σε κατάσταση Αδρανοποίησης με τον παρακάτω χειρισμό.

- Πατήστε τα πλήκτρα Fn+F12.

- Όταν ο υπολογιστής σας VAIO βρίσκεται σε κατάσταση Αδρανοποίησης, η ενδεικτική λυχνία λειτουργίας είναι σβηστή.

## Για να επιστρέψετε στην Κανονική κατάσταση

1. Πατήστε το κουμπί λειτουργίας.

Σημείωση

- Πρέπει να σημειωθεί ότι αν πατήσετε το κουμπί λειτουργίας και το κρατήσετε πατημένο για τουλάχιστον τέσσερα δευτερόλεπτα, ο υπολογιστής σας VAIO απενεργοποιείται αυτόματα. Με αυτήν την ενέργεια διαγράφονται όλα τα μη αποθηκευμένα δεδομένα.

- Εξ ορισμού, όταν η ισχύς της μπαταρίας εξαντλείται, ο υπολογιστής σας VAIO εισέρχεται αυτόματα σε κατάσταση Αδρανοποίησης. Ωστόσο, ανάλογα με το λογισμικό που εκτελείται κάθε φορά και με τις συνδεδεμένες συσκευές, τα Windows ενδέχεται να μην επιτρέπουν την αναστολή των εργασιών, γεγονός που παρεμποδίζει την είσοδο σε κατάσταση Αδρανοποίησης. Αν συμβεί αυτό και η ισχύς της μπαταρίας εξαντλείται, ο υπολογιστής απενεργοποιείται, προκαλώντας απώλεια των μη αποθηκευμένων δεδομένων.
  Όταν ο υπολογιστής λειτουργεί με ισχύ από την μπαταρία, αποθηκεύετε συχνά τα δεδομένα και, αν απαιτείται, θέτετε με μη αυτόματο τρόπο τον υπολογιστή σε κατάσταση Αδρανοποίησης.

- Προτού μετακινήσετε τον υπολογιστή σας VAIO, βεβαιωθείτε ότι η ενδεικτική λυχνία λειτουργίας είναι σβηστή, προκειμένου να αποφύγετε προσκρούσεις ή κραδασμούς στη μονάδα του σκληρού δίσκου εν ώρα λειτουργίας.

Υπόδειξη

- Όταν οι ενδεικτικές λυχνίες φόρτισης και λειτουργίας αναβοσβήνουν ταυτόχρονα ή όταν εμφανίζεται ένα μήνυμα χαμηλής στάθμης μπαταρίας, θέτετε τον υπολογιστή σας VAIO σε κατάσταση Αδρανοποίησης ή συνδέετέ τον σε μια πρίζα εναλλασσόμενου ρεύματος.

Σχετικό θέμα
Πληροφορίες για την κατάσταση εξοικονόμησης ενέργειας
Χρήση της κατάστασης Αναστoλής λειτoυργίας
Παράταση της διάρκειας ισχύος της μπαταρίας