Εγχειρίδιο χρήσης VAIO Σειρά VPCEH2/VPCEJ2/VPCEK2/VPCEL2

Εργασία

# Επαναφορά αρχείων συστήματος μέσω του σημείου επαναφοράς όταν δεν είναι δυνατή η εκκίνηση των Windows

Όταν δεν είναι δυνατή η εκκίνηση των Windows, για να επαναφέρετε τα αρχεία συστήματος του υπολογιστή ακολουθήστε αυτά τα βήματα.

1. Εισαγάγετε τους δίσκους επαναφοράς στη μονάδα οπτικού δίσκου ή συνδέστε μια μονάδα USB flash στη θύρα USB του υπολογιστή σας VAIO ενώ ο υπολογιστής βρίσκεται σε Κανονική λειτουργία.

1. Απενεργοποιήστε τον υπολογιστή σας VAIO και ενεργοποιήστε τον ξανά.
   Αν χρησιμοποιείτε τη μονάδα USB flash, πατήστε επανειλημμένα το πλήκτρο F11, έως ότου εξαφανιστεί το λογότυπο VAIO.
   Εμφανίζεται η οθόνη Διαχείριση εκκίνησης των Windows.

1. Πατήστε το πλήκτρο ή για να επιλέξετε Επιδιόρθωση των Windows 7 και πατήστε το πλήκτρο Enter.

1. Επιλέξτε μια διάταξη πληκτρολογίου και κάντε κλικ στο κουμπί Επόμενο.

Αν δεν επιλέξετε την κατάλληλη διάταξη πληκτρολογίου, ενδέχεται να μην μπορείτε να εισαγάγετε σωστά τον κωδικό πρόσβασης.

1. Επιλέξτε το λειτουργικό σας σύστημα και κάντε κλικ στο κουμπί Επόμενο.

Εμφανίζεται η οθόνη επιλογής εργαλείου επαναφοράς συστήματος.

1. Κάντε κλικ στην επιλογή Επαναφορά Συστήματος (System Restore).

Εμφανίζεται το παράθυρο Επαναφορά Συστήματος (System Restore).

1. Κάντε κλικ στο κουμπί Επόμενο.

1. Επιλέξτε ένα σημείο επαναφοράς και κάντε κλικ στο κουμπί Επόμενο.

Εμφανίζεται το παράθυρο επιβεβαίωσης του επιλεγμένου σημείου επαναφοράς.

1. Για να επιβεβαιώσετε το σημείο επαναφοράς, κάντε κλικ στο κουμπί Τέλος.

Αν στο παράθυρο σας ζητηθεί να επανεκκινήσετε τον υπολογιστή σας VAIO, κάντε το.
Σχετικό θέμα
Πληροφορίες για τη δημιουργία αντιγράφων ασφαλείας
Πληροφορίες για τους τύπους των αντιγράφων ασφαλείας
Δημιουργία αντιγράφου ασφαλείας των δεδομένων σας όταν δεν είναι δυνατή η εκκίνηση των Windows
Επαναφορά των δεδομένων σας με το εργαλείο VAIO Data Restore Tool
Δημιουργία σημείου επαναφοράς