Εγχειρίδιο χρήσης VAIO Σειρά VPCEH2/VPCEJ2/VPCEK2/VPCEL2

Συχνές ερωτήσεις

#### Τι πρέπει να κάνω αν δεν είναι δυνατή η απενεργοποίηση του υπολογιστή μου VAIO;

- Ακολουθήστε οποιαδήποτε από τις παρακάτω διαδικασίες για να πραγματοποιήσετε έξοδο από όλες τις εφαρμογές λογισμικού που εκτελούνται και, στη συνέχεια, απενεργοποιήστε ξανά τον υπολογιστή σας VAIO.

- Κάντε κλικ στο κουμπί κλεισίματος του παραθύρου των εφαρμογών λογισμικού που εκτελούνται.

- Πατήστε τα πλήκτρα Alt+F4.
  Αν υπάρχουν μη αποθηκευμένα δεδομένα, εμφανίζεται ένα παράθυρο που σας υποδεικνύει να τα αποθηκεύσετε. Κάντε κλικ στο κουμπί για να αποθηκεύσετε τα δεδομένα.
  Πατήστε τα πλήκτρα Alt+F4 έως ότου εμφανιστεί το παράθυρο Τερματισμός λειτουργίας Windows, επιλέξτε Τερματισμός λειτουργίας από την πτυσσόμενη λίστα και κάντε κλικ στο κουμπί OK.

- Αν έχετε εγκαταστήσει νέο λογισμικό στον υπολογιστή σας VAIO, βεβαιωθείτε ότι το λογισμικό λειτουργεί σωστά, ότι τα δεδομένα είναι φυσιολογικά και ότι το χειρίζεστε σωστά.

- Επικοινωνήστε με τον εκδότη του λογισμικού ή με τον καθορισμένο πάροχο για τεχνική υποστήριξη.

- Αν συνδέσετε περιφερειακές συσκευές, όπως έναν εκτυπωτή ή μια συσκευή USB, στον υπολογιστή σας VAIO ή αν συνδέσετε τον υπολογιστή στο δίκτυό σας, αποσυνδέστε όλες τις περιφερειακές συσκευές ή τη δικτυακή σύνδεση του υπολογιστή και, στη συνέχεια, απενεργοποιήστε τον υπολογιστή.
  Όταν ο υπολογιστής επικοινωνεί με μια περιφερειακή συσκευή ή με το δίκτυο, τα Windows δεν σας επιτρέπουν να απενεργοποιήσετε τον υπολογιστή. Επιπλέον, ορισμένα προγράμματα οδήγησης περιφερειακών συσκευών δεν υποστηρίζουν τη δυνατότητα εξαναγκασμένου τερματισμού λειτουργίας του υπολογιστή.

- Αν η εικόνα στην οθόνη του υπολογιστή ακινητοποιηθεί, πατήστε τα πλήκτρα Ctrl+Alt+Delete και κάντε κλικ στο (Τερματισμός λειτουργίας) στην κάτω δεξιά γωνία της οθόνης του υπολογιστή.

- Αν ο υπολογιστής σας VAIO «κολλήσει» και εμφανιστεί ένα μήνυμα που υποδεικνύει ότι οι ρυθμίσεις αποθηκεύονται ή ότι τερματίζεται η λειτουργία του υπολογιστή, ακολουθήστε με τη σειρά τις παρακάτω διαδικασίες.

- Πατήστε το πλήκτρο Enter.
  Περιμένετε για λίγο.

- Αν το πρόβλημα εξακολουθεί, πατήστε τα πλήκτρα Ctrl+Alt+Delete.
  Περιμένετε για λίγο.

- Αν εξακολουθείτε να μην μπορείτε να απενεργοποιήσετε τον υπολογιστή σας VAIO, παρόλο που έχετε ακολουθήσει τις διαδικασίες που περιγράφονται παραπάνω, προβείτε στους ακόλουθους χειρισμούς.
  Πρέπει να σημειωθεί ότι η εκτέλεση αυτών των χειρισμών ενδέχεται να προκαλέσει την καταστροφή των δεδομένων τα οποία επεξεργάζεστε. Προτού εκτελέσετε τους ακόλουθους χειρισμούς, βεβαιωθείτε ότι έχετε αποσυνδέσει τον υπολογιστή από το δίκτυο.

- Πατήστε τα πλήκτρα Ctrl+Alt+Delete και κάντε κλικ στο (Τερματισμός λειτουργίας) στην κάτω δεξιά γωνία της οθόνης του υπολογιστή.

- Πατήστε το κουμπί λειτουργίας και κρατήστε το πατημένο για τουλάχιστον τέσσερα δευτερόλεπτα.

- Αποσυνδέστε το μετασχηματιστή εναλλασσόμενου ρεύματος και αφαιρέστε την μπαταρία από τον υπολογιστή σας VAIO.