Εγχειρίδιο χρήσης VAIO Σειρά VPCEH2/VPCEJ2/VPCEK2/VPCEL2

Εργασία

# Ορισμός/Αλλαγή του κωδικού πρόσβασης ενεργοποίησης

Μπορείτε να ορίσετε έναν κωδικό πρόσβασης (κωδικό πρόσβασης ενεργοποίησης) για την εκκίνηση του υπολογιστή σας VAIO, μέσω της λειτουργίας BIOS. Η εισαγωγή του κωδικού πρόσβασης ενεργοποίησης θα σας ζητηθεί αφού εμφανιστεί το λογότυπο VAIO για την εκκίνηση του υπολογιστή σας.
Υπάρχουν δύο είδη κωδικών πρόσβασης. Ορίστε πρώτα τον κωδικό πρόσβασης μηχανήματος.

- Κωδικός πρόσβασης μηχανήματος (για διαχειριστές):
  Επιτρέπει στους χρήστες με δικαιώματα διαχειριστή να αλλάζουν όλες τις επιλογές ρύθμισης στην οθόνη ρύθμισης BIOS, καθώς και να πραγματοποιούν εκκίνηση του υπολογιστή σας VAIO.

- Κωδικός πρόσβασης χρήστη (για χρήστες χωρίς δικαιώματα διαχειριστή):
  Επιτρέπει στους κοινούς χρήστες να αλλάζουν κάποιες από τις επιλογές ρύθμισης BIOS, καθώς και να πραγματοποιούν εκκίνηση του υπολογιστή σας VAIO. Για να ορίσετε τον κωδικό πρόσβασης χρήστη, πρέπει πρώτα να ορίσετε τον κωδικό πρόσβασης μηχανήματος.

1. Ενεργοποιήστε τον υπολογιστή σας VAIO και πατήστε το πλήκτρο F2 επανειλημμένα, έως ότου εξαφανιστεί το λογότυπο VAIO.

Αν έχει ήδη οριστεί κωδικός πρόσβασης, εισαγάγετέ τον. Αν θέλετε να αλλάξετε τον τρέχοντα κωδικό πρόσβασης, εισαγάγετε τον κωδικό πρόσβασης που θέλετε να αλλάξετε. (Για παράδειγμα, για να αλλάξετε τον κωδικό πρόσβασης μηχανήματος, εισαγάγετε τον κωδικό πρόσβασης μηχανήματος που έχει οριστεί).
Εμφανίζεται η οθόνη ρύθμισης BIOS. Αν δεν εμφανιστεί η οθόνη, επανεκκινήστε τον υπολογιστή και δοκιμάστε ξανά.

1. Πατήστε το πλήκτρο ή για να επιλέξετε την καρτέλα Security, επιλέξτε Set Machine Password ή Set User Password και, στη συνέχεια, πατήστε το πλήκτρο Enter.

Εμφανίζεται η οθόνη εισαγωγής κωδικού πρόσβασης.

1. Εισαγάγετε τον κωδικό πρόσβασης και πατήστε το πλήκτρο Enter.

Για να αλλάξετε τον κωδικό πρόσβασης, εισαγάγετε τον τρέχοντα κωδικό και έναν καινούριο. Μπορείτε να ορίσετε έναν κωδικό πρόσβασης με μήκος έως 32 αλφαριθμητικούς χαρακτήρες (συμπεριλαμβανομένων των κενών διαστημάτων) και με διάκριση πεζών-κεφαλαίων.

1. Πατήστε το πλήκτρο ή για να επιλέξετε Password when Power On, πατήστε το πλήκτρο Enter και επιλέξτε Enabled.

1. Πατήστε το πλήκτρο ή για να επιλέξετε την καρτέλα Exit, επιλέξτε Exit Setup και, στη συνέχεια, πατήστε το πλήκτρο Enter.

1. Όταν εμφανιστεί το μήνυμα επιβεβαίωσης, πατήστε το πλήκτρο Enter.

Σημείωση

- Βεβαιωθείτε ότι έχετε σημειώσει τον κωδικό πρόσβασης, ώστε να μην τον ξεχάσετε.

- Αν ξεχάσετε τον κωδικό πρόσβασης, δεν θα μπορείτε να εκκινήσετε τον υπολογιστή σας VAIO.

- Μπορείτε να ορίσετε εκ νέου τον κωδικό πρόσβασης χρήστη στην οθόνη ρύθμισης BIOS, εισάγοντας τον κωδικό πρόσβασης μηχανήματος.

- Αν ξεχάσετε τον κωδικό πρόσβασης μηχανήματος, αυτός θα πρέπει να οριστεί εκ νέου από ένα εξουσιοδοτημένο κέντρο υποστήριξης/σέρβις της Sony. (Για τον εκ νέου ορισμό, θα επιβαρυνθείτε με χρέωση).

Σχετικό θέμα
Κατάργηση του κωδικού πρόσβασης ενεργοποίησης
Δημιουργία/Αλλαγή/Κατάργηση του κωδικού πρόσβασής σας στα Windows
Τι πρέπει να κάνω αν ξεχάσω τον κωδικό πρόσβασης ενεργοποίησης για να εκκινήσω τον υπολογιστή μου VAIO;