Εγχειρίδιο χρήσης VAIO Σειρά VPCEH2/VPCEJ2/VPCEK2/VPCEL2

Εργασία

# Χρήση του Internet χωρίς εκκίνηση των Windows (Γρήγορη πρόσβαση στο web) (το κουμπί Web)

Η λειτουργία γρήγορης πρόσβασης στο web επιτρέπει την πρόσβαση στο Internet χωρίς εκκίνηση των Windows.

1. Πατήστε το κουμπί WEB του υπολογιστή σας VAIO ενώ ο υπολογιστής είναι απενεργοποιημένος. [Πληροφ.]

1. Ακολουθήστε τις οδηγίες που εμφανίζονται στον οδηγό αρχικής εγκατάστασης.

Αφού ολοκληρώσετε την αρχική εγκατάσταση, από την επόμενη φορά μπορείτε να ξεκινάτε το πρόγραμμα περιήγησης στο διαδίκτυο που χρησιμοποιείτε με τη λειτουργία γρήγορης πρόσβασης στο web, απλώς πατώντας το κουμπί WEB.
Για περισσότερες πληροφορίες σχετικά με τον τρόπο χρήσης της λειτουργίας γρήγορης πρόσβασης στο web, κάντε κλικ στο (Βοήθεια) που βρίσκεται στην κάτω δεξιά γωνία της οθόνης του υπολογιστή.
Σημείωση

- Το κουμπί WEB δεν λειτουργεί όταν ο υπολογιστής σας VAIO βρίσκεται σε κατάσταση Αναστoλής λειτουργίας ή Αδρανοποίησης.

Υπόδειξη

- Όταν ο υπολογιστής σας VAIO είναι ενεργοποιημένος και συνδέεστε στα Windows, με το κουμπί WEB εκκινείται το πρόγραμμα περιήγησης στο διαδίκτυο που έχει εκχωρηθεί εξ ορισμού στο κουμπί.

## Για να πραγματοποιήσετε έξοδο από τη λειτουργία γρήγορης πρόσβασης στο web

1. Κάντε κλικ στο (Λειτουργία) που βρίσκεται στην κάτω αριστερή γωνία της οθόνης του υπολογιστή.

Σημείωση

- Για να εκκινήσετε τα Windows, πρέπει να πραγματοποιήσετε έξοδο από τη λειτουργία γρήγορης πρόσβασης στο web.

Υπόδειξη

- Εναλλακτικά, μπορείτε να πραγματοποιήσετε έξοδο από τη λειτουργία γρήγορης πρόσβασης στο web πατώντας το κουμπί WEB ή το (Λειτουργία) στον υπολογιστή σας VAIO.

## Σημειώσεις για τη χρήση της λειτουργίας γρήγορης πρόσβασης στο web

Όταν η λειτουργία γρήγορης πρόσβασης στο web είναι ενεργοποιημένη, δεν μπορείτε να χρησιμοποιήσετε:

- Τα πλήκτρα λειτουργιών, εκτός από τα πλήκτρα F2, F3 και F4, σε συνδυασμό με το πλήκτρο Fn για συντομεύσεις

- Το πλήκτρο Scr LK σε συνδυασμό με το πλήκτρο Fn για μια συντόμευση

- Το κουμπί ASSIST

- Το κουμπί VAIO

- Οποιαδήποτε υποδοχή, θύρα και υποδοχή κάρτας μνήμης εκτός από τη θύρα LAN, την υποδοχή για τα ακουστικά, τις θύρες USB και τη θύρα DC IN

- Την ασύρματη οθόνη Intel(R) Wireless Display (περιλαμβάνεται μόνο σε επιλεγμένα μοντέλα)

Σημείωση

- Ορισμένες συσκευές USB ενδέχεται να μην λειτουργούν με τις θύρες USB του υπολογιστή σας VAIO.