Εγχειρίδιο χρήσης VAIO Σειρά VPCEH2/VPCEJ2/VPCEK2/VPCEL2

Εργασία

# Χρήση της λειτουργίας πολλαπλών οθονών

Η λειτουργία πολλαπλών οθονών σάς επιτρέπει να διανέμετε τμήματα της επιφάνειας εργασίας σας σε άλλες οθόνες. Για παράδειγμα, αν έχετε μια εξωτερική οθόνη συνδεδεμένη στη θύρα οθόνης, η οθόνη του υπολογιστή και η εξωτερική οθόνη μπορούν να λειτουργούν ως μία επιφάνεια εργασίας.

1. Κάντε δεξί κλικ στην επιφάνεια εργασίας και επιλέξτε Ανάλυση οθόνης.

1. Κάντε κλικ στην πτυσσόμενη λίστα δίπλα στη ρύθμιση Πολλές οθόνες, επιλέξτε Επέκταση αυτών των οθονών και κάντε κλικ στο κουμπί OK.

Οι επιλογές ρύθμισης διαφέρουν, ανάλογα με τον αριθμό των συνδεδεμένων εξωτερικών οθονών.
Σημείωση

- Αν έχετε ορίσει διαφορετικά χρώματα για κάθε οθόνη, μην επεκτείνετε ένα μεμονωμένο παράθυρο σε δύο οθόνες, ειδάλλως το λογισμικό σας ενδέχεται να μην λειτουργήσει σωστά.

- Η εξωτερική σας οθόνη ενδέχεται να μην υποστηρίζει τη λειτουργία πολλαπλών οθονών.

- Ορισμένες εφαρμογές λογισμικού ενδέχεται να μην είναι συμβατές με τις ρυθμίσεις της λειτουργίας πολλαπλών οθονών.

- Οι υψηλές τιμές ανάλυσης οθόνης και βάθους χρώματος ενδέχεται να μην προβάλλονται σωστά. Ορίστε λιγότερα χρώματα ή χαμηλότερη ανάλυση για κάθε οθόνη.

- Μην αλλάζετε τις ρυθμίσεις της οθόνης κατά τη χρήση λογισμικού βίντεο/εικόνας ή κατά την αναπαραγωγή DVD, καθώς ενδέχεται να μην είναι επιτυχής η αναπαραγωγή/προβολή ή να προκληθεί αστάθεια στη λειτουργία του συστήματος.
  Αλλάξτε τις ρυθμίσεις της οθόνης αφού πραγματοποιήσετε έξοδο από το λογισμικό βίντεο/εικόνας.

Υπόδειξη

- Μπορείτε να ορίσετε την ανάλυση οθόνης για κάθε οθόνη που χρησιμοποιείται στη λειτουργία πολλαπλών οθονών.

Σχετικό θέμα
Αλλαγή της ανάλυσης (του μεγέθους) της εικόνας στην οθόνη
Επιλογή καταστάσεων λειτουργίας οθόνης
Σύνδεση τηλεόρασης με θύρα εισόδου HDMI
Σύνδεση εξωτερικής οθόνης ή συσκευής προβολής