Εγχειρίδιο χρήσης VAIO Σειρά VPCEH2/VPCEJ2/VPCEK2/VPCEL2

Εργασία

# Τοποθέτηση/Αφαίρεση της μπαταρίας

Τοποθετήστε την μπαταρία στη θήκη της, στο κάτω μέρος του υπολογιστή σας VAIO.

## Για να τοποθετήσετε την μπαταρία

1. Απενεργοποιήστε τον υπολογιστή σας VAIO και κλείστε το καπάκι της οθόνης LCD.

1. Σύρετε το διακόπτη LOCK της μπαταρίας στη θέση ξεκλειδώματος.

1. Σύρετε την μπαταρία διαγωνίως στη θήκη της, έως ότου οι προεξοχές (1) και στις δύο πλευρές της θήκης εφαρμόσουν στις αυλακώσεις (2) στις δύο πλευρές της μπαταρίας.

1. Γυρίστε την μπαταρία προς την κατεύθυνση του βέλους και σπρώξτε τη μέσα στη θήκη, έως ότου κουμπώσει στη θέση της.

1. Σύρετε το διακόπτη LOCK της μπαταρίας στη θέση LOCK, για να στερεώσετε την μπαταρία στον υπολογιστή σας VAIO.

## Για να αφαιρέσετε την μπαταρία

1. Απενεργοποιήστε τον υπολογιστή σας VAIO και κλείστε το καπάκι της οθόνης LCD.

1. Σύρετε το διακόπτη LOCK της μπαταρίας στη θέση ξεκλειδώματος.

1. Σύρετε και κρατήστε το κουμπί RELEASE της μπαταρίας, βάλτε την άκρη του δακτύλου σας κάτω από τη γλωττίδα της μπαταρίας και ανασηκώστε την μπαταρία προς την κατεύθυνση του βέλους.

1. Σύρετε την μπαταρία διαγωνίως για να την αφαιρέσετε από τον υπολογιστή σας VAIO.

Σημείωση

- Αν αφαιρέσετε την μπαταρία ενώ ο υπολογιστής σας VAIO είναι ενεργοποιημένος ή βρίσκεται σε κατάσταση Αναστολής λειτουργίας και δεν είναι συνδεδεμένος στο μετασχηματιστή εναλλασσόμενου ρεύματος, θα χάσετε όλα τα δεδομένα που δεν έχουν αποθηκευθεί.
  Προτού αφαιρέσετε την μπαταρία, βεβαιωθείτε ότι ο υπολογιστής είναι απενεργοποιημένος.

Σχετικό θέμα
Φόρτιση της μπαταρίας
Σημειώσεις για τη χρήση της μπαταρίας
Τερματισμός λειτουργίας του υπολογιστή σας VAIO